Uitvoerende Hoof: MIH Internet Classifieds & WEU
Martin is verantwoordelik vir die geklassifiseerde advertensie-werksaamhede by MIH, wat sentreer rondom OLX, Dubizzle, Fixeads en Ricardo. Voordat hy by MIH aangesluit het, het hy oor 'n tydperk van sewe jaar verskeie senior poste in internetmaatskappye beklee – eers by eBay en toe by Schibsted. In hierdie tyd het hy breë ervaring van alle relevante besigheidsaspekte soos strategie, finansies, produkbestuur, bedryf en verkope opgedoen. Martin het al in alle lewensiklus-fases gewerk, van die stigting van 'n nuwe onderneming tot die bestuur van 'n volwasse internetmaatskappy met 'n groot personeelkorps en 'n groot finansiële begroting. Martin is ook gekies om sy professionele impak te verbreed deur van sy idees oor die beste probleemoplossing te publiseer: Thinking Backwards het reeds in 5 tale verskyn. Hy het 'n MSc-graad in ingenieurswese aan die Universiteit van Delft verwerf en 'n MBA by INSEAD, en hy het sewe jaar ondervinding in konsultasiewerk by McKinsey.	Bill Paladino Uitvoerende Hoof: MIH Internet Afrika
Bill Paladino is in Januarie 2012 as uitvoerende hoof van E-handel Suid-Afrika aangestel, en in April 2012 as uitvoerende hoof van MIH Internet Africa. Die Afrika-streek sluit verskeie internetbates in, soos kalahari.com, PriceCheck, en 36Boutiques in Suid-Afrika, asook Mocality in Nigerië en Kenia. Voordat hy by MIH aangesluit het, was Bill uitvoerende direkteur van e-handel by Dell Global, waar hy alle webwerfspanne regoor Asië vanaf Dell se streeksentrum in Singapoer bestuur het. Voor Dell was Bill ’n direkteur by Amazon.com Japan (Tokio) waar hy alle verbruiksgoedere-kategorieë bestuur het. Hy en sy spanne het drie suksesvolle ondernemings vir die Japanse mark geloods. Bill was ook ’n senior leier by Amazon.com (Seattle), asook Wolfgang Puck Worldwide en Cooking.com in Los Angeles, Kalifornië.	Brad Porteus
Hein Pretorius het in 2000 as uitvoerende hoof van kalahari.com by die Naspers-groep aangesluit. In 2002 het hy uitvoerende hoof geword van N-Direct (kalahari.com en die boek- en musiekklubs) en in 2004 het Hein na China verhuis as direkteur van internetsakeontwikkeling, eers na Shanghai en toe na Beijing, om die groep se beleggingsaktiwiteite te bevorder. Hein was betrokke by die beleggings in Mail.ru, Nimbuzz, Gadu-Gadu en die Tradus-groep (Ricardo & Allegro) en is in 2007 na Nederland verplaas, waar hy bedryfshoof van die internet-afdeling in Europa was. In September 2008 is hy as uitvoerende hoof van die internet-afdeling in Europa aangestel en in April 2012 as uitvoerende hoof van die Allegro-groep. Hy is ’n direkteur van verskeie maatskappye in die MIH-groep.
Arjan Bakker was van 1991 tot 1999 ’n stigterslid en direkteur van Cadena, ’n maatskappy wat op IT-oplossings fokus. In 1999 was hy medestigter van Allegro.pl, die voorste veilingdiens in Pole. Hy het die afgelope 10 jaar ’n groep dienste in Pole en Sentraal- en Oos-Europa ontwikkel en die Allegro-groep in een van die suksesvolste ondernemings omskep.
Uitvoerende Hoof: BuscaPé
Romero het by die Politegniese Skool van die Universiteit van São Paulo ’n baccalaureusgraad in elektriese ingenieurswese verwerf, met rekenaarwetenskap as hoofvak. Romero het op ouderdom 20 BuscaPé gestig en is sedertdien die uitvoerende hoof. BuscaPé.com, wat in Julie 1988 in ’n motorhuis begin is, het tot ’n internetgroep met 18 eiendomme in 28 lande uitgebrei. Die maatskappy het tans 1,100 werknemers, wat oor agt kantore in Latyns-Amerika versprei is, en bereik elke maand meer as 60 miljoen verbruikers.
Besturende Vennoot Dubizzle
J. C. Butler is die mede-besturende vennoot van die hoogs suksesvolle geklassifiseerde advertensie-webwerf Dubizzle.com in die Midde-Ooste. Dié werf is sedert 2005 die eenstopwinkel vir mense wat wil koop, verkoop of op soek is na goedere en dienste in hul stede. As medestigter van die webwerf het J.C. met sy betrokkenheid by die webwerf stukrag gegee aan die groei tot 'n hoëverkeer-stapelportaal in die hele streek. Voordat hy Dubizzle gestig het, was J.C. 'n jaar lank as mediaverkoopskonsultant betrokke by projekte in België, Duitsland en Koeweit. Hy het ook vir 'n vooraanstaande openbare betrekkinge-maatskappy in New York gewerk, en 'n toplokaal in Granada, Spanje 'n nuwe handelsmerk gegee, dit bemark en bestuur. J.C. is in Boston, Massachusetts gebore en het in Santa Fe, Nieu-Mexiko en Suid-Kalifornië grootgeword. In 2004 het hy 'n graad in Internasionale Ekonomie aan die Universiteit van Kalifornië, Los Angeles (UCLA) verwerf. Met 'n entrepreneursgees het J.C. reeds op hoërskool 'n suksesvolle huisverf-onderneming in San Diego begin.
Sim Whatley is die mede-besturende vennoot van die hoogs suksesvolle geklassifiseerde advertensie-webwerf Dubizzle.com in die Midde-Ooste. Dié werf is sedert 2005 die eenstopwinkel vir mense wat wil koop, verkoop of op soek is na goedere en dienste in hul stede. As medestigter het Sim gehelp om die werf vanaf sy ontstaan te laat groei tot 'n hoëverkeer-portaal in die hele streek. Sim is sedert 2004 in die Midde-Ooste en voor die stigting van Dubizzle het hy 'n jaar lank in 'n korporatiewe bankomgewing in Amerika gewerk, en nog 'n jaar in media en advertensieverkope in die Midde-Ooste. Sim het Dubizzle.com begin met die voorneme en strewe om 'n streekwebwerf vir geklassifiseerde advertensies te skep wat die lewe van die inwoners in die streek sou verbeter. Dubizzle is besig om hierdie strewe te verwesenlik – die webwerf is al na 15 lande uitgebrei. Sim het in Baton Rouge, Louisiana grootgeword, waar hy 'n graad in Finansies magna cum laude aan die Staatsuniversiteit van Louisiana behaal het. Sim het reeds van vroeg af 'n oog gehad om waarde uit baie min te skep, soos toe hy lekkergoed teen 'n wins op die speelgrond verkoop het. Sy entrepreneursgees word die beste beproef wanneer hulpbronne skaars is en dit kreatiewe probleemoplossing verg.
Uitvoerende Hoof: ibibo-groep Ashish
Kashyap het die ibibo-groep in Januarie 2007 op die been gebring en bekend gestel. Hy was die dryfkrag agter die skep van toonaangewende internet- en mobiele bates in Indië, bestaande uit: die voorste informele speletjiesplatform (ibibo games); snelgroeiende e-handelsplatforms soos Goibibo.com (reis) en Tradus.in (aanlyn-inkopies), en die betaalportaal PayU India. Voor sy huidige pos het Ashish Google Indië se binnelandse werksaamhede op die been gebring en bekend gestel, as hul landhoof. Voordat hy by Google Indië aangesluit het, het Ashish e-handelsondernemings by Indiatimes.com gestig en ’n winsgewende en skaalposisie laat bereik. Hy was die argitek van die eerste “omgekeerde veilingsportaal” genaamd “Tell Your Price”, het Indië se eerste “reisveiling”-platform geskep, en ook vasteprys-markte bekend gestel. Ashish het ’n honneursgraad in die ekonomie aan die Universiteit van Delhi, Indië verwerf en ’n internasionale meestersgraad in praktykbestuur (IMPM) by Insead, Fontainebleau, Frankryk behaal.
Ben Colayco het saam met sy pa Level Up! gestig en was die dryfkrag agter die bekendstelling van Level Up! se aanlyn-speletjiesmaatskappye in die Filippyne, Indië en Brasilië. Hy het ’n geruime tyd in elke mark deurgebring en is nou in Kalifornië gesetel, waar hy Level Up! se Noord-Amerikaanse gesamentlike onderneming met KOG Studios van Korea bestuur. As hoofbedryfsbeampte hou hy toesig oor die Noord-Amerikaanse, Brasiliaanse en Filippynse filiale. Gedurende die afgelope nege jaar in die aanlyn-speletjiesbedryf het Ben die kategorie sien ontwikkel van wat oorspronklik as ’n gier in Korea beskou is, tot ’n multimiljard-dollarsakemodel regoor die wêreld. Ben, wat ’n graad aan die Universiteit van New York verwerf het, was in New York se advertensie- en aanlyn-advertensiebedryf voordat hy na Manila teruggekeer het om Level Up! in 2002 te begin.
Stefan Magdalinski Uitvoerende Hoof: Multiply.com
Stefan het in 2012 as uitvoerende hoof van Multiply oorgeneem toe die maatskappy na Jakarta, Indonesië geskuif het en is in beheer van alle produkontwikkeling en strategiese leiding. Stefan het meer as 15 jaar ervaring in e-handel, as entrepreneur, tegniese hoof en uitvoerende hoof. Voor sy aanstelling by Multiply was Stefan uitvoerende hoof van nog ’n Naspers/MIH-maatskappy, Mocality.com, ’n mobiele sakegids wat entrepreneurs regoor Afrika bedien. Voor Mocality was Stefan tegniese hoof van die digitale drukmaatskappy MOO.com, en hy het ook gehelp om verskeie nuwe ondernemings op die been te bring, waaronder UpMyStreet, WriteToThem.com, TheyWorkForYou.com en The Open Rights Group (openrightsgroup.org).
As ’n internet-entrepreneur en belegger het Fabrice met welslae sake-idees omskep, aangepas en daarin belê in die VS, Europa, Asië en Latyns-Amerika. As medestigter en mede- uitvoerende hoof is Fabrice aan die stuur van die maatskappy se besigheidsontwikkeling, beleggersverhoudinge, samesmeltings en verkrygings, en produkontwikkeling. Voor OLX was Fabrice die stigter en uitvoerende hoof van Zingy Inc., wat hy tot een van die grootste draadlose mediamaatskappye in die Amerikas opgebou het, terwyl hy ook suksesvolle ooreenkomste met van die top draadlose verskaffers in die wêreld aangegaan het. Binne vier jaar het Fabrice die onderneming met welslae tot inhoudverkope van VS$200 miljoen uitgebrei, voordat hy dit in 2004 vir VS$80 miljoen verkoop het. In 1998 was Fabrice medestigter en uitvoerende hoof van Aucland S.A., een van die drie voorste veilingwebwerwe in Europa. Voor dit was Fabrice ’n besigheidskonsultant vir McKinsey & Company. Fabrice het in 1996 met hoogste lof aan Princeton-universiteit geslaag en die Halbert White-prys ontvang as die uitnemendste ekonomiestudent, asook die Wolfe Balleisen-gedenkprys vir die beste tesis.
Uitvoerende Hoof: PayU MEA
Mark, wat in die VK gebore is, bring meer as 20 jaar internasionale ondervinding in die betalings- en sagteware-ontwikkelingsbedryf na sy rol as uitvoerende hoof van PayU MEA (Midde-Ooste en Afrika). Hy het in 2010 by Naspers in Suid-Afrika aangesluit, en is in Maart 2011 as uitvoerende hoof van PayU MEA aangestel. Voordat hy by PayU aangesluit het, het Mark as uitvoerende hoof van Ukash ’n sleutelrol gespeel om die maatskappy suksesvol na meer as 40 lande op 5 vastelande te lei. Mark het ook talle senior bestuursposte in Europa en Noord-Amerika beklee, waaronder hoof van betaalde dienste by Wanadoo, een van Europa se grootste internetdiensverskaffers, en vir Deutsche Bank gewerk in rolle soos besturende direkteur: VSA vir Paybox, en bedryfshoof van Paybox in die VK.